Mai multe tramvaie care circulau luni în zona Pipera din București au fost blocate după ce un șofer a parcat foarte aproape de linia de tramvai. Șoferul autoturismului Infiniti se va alege cu dosar penal pentru blocarea drumului public.

Sursa foto: Facebook.com/Elena Cosma

Călătorii au fost nevoiți să se dea jos din tramvaiele oprite în coloană și să aleagă alt mijloc de transport în comun.

În urmă cu câteva zile a avut loc un incident în trafic între un vatman și conducătorul unui autoturism, după ce șoferul a oprit mașina, la semafor, pe linia pe care circula tramvaiul 32 și a blocat ruta mijlocului de transport în comun.